Държавен вестник, бр. 96, 2012 г., стр. 145

БРОЙ  96	
Д Ъ Р Ж А В Е Н  В Е С Т Н И К 	
СТР.  145  
Представените данни показват, че в Източно­
беломорския район най-много водоизточници 
се използват за напояване, като в този район се 
намират най-голям дял от поливните площи в 
страната. 
Използваемостта на хидромелиоративния фонд 
се предопределя от много комплексно действащи 
фактори, като основните от тях са: климатични 
условия, в частност паднали валежи, определящи 
водния дефицит за културите и акумулирани водни 
маси; засети поливни култури върху поливни площи; 
наличие на пазар за произведената продукция и 
финансови условия за производство и реализация.
От 70-те до началото на 90-те години на XX 
век използваемостта на системите е от 11 до 75 % 
за напояване на култури. Към момента годните 
поливни площи са 5376 хил. дка, в т.ч. 2474 хил. 
дка гравитачни и 2902 хил. дка помпени.
Използваемостта на системите за последните 
десет години е до 10 %, дължащо се основно на 
драстичното намаление на засети поливни кул­
тури и промяна на структурата им върху годни 
поливни площи. 
3.2.3. Анализ на институционалния капацитет на 
„Напоителни системи“ – ЕАД
В настоящия анализ се разглежда капацитетът 
на „Напоителни системи“ – ЕАД, като дружество, 
което стопанисва и управлява почти целия хид­
ромелиоративен фонд в страната. Останалите две 
държавни дружества под контрола на МЗХ имат 
регионален характер с малка по мащаб дейност 
в изследваната област. Затова тук само са пред­
ставени основните им характеристики, а техният 
капацитет не е предмет на отделен анализ. 
Органите на управление на „Напоителни 
системи“ – ЕАД, са едноличният собственик на 
капитала, който изпълнява функциите на общо 
събрание, и съветът на директорите, състоящ се 
от трима души. Съветът на директорите възлага 
управлението на дружеството на един или няколко 
от своите членове (в момента един) – изпълнителен 
директор, чрез договор за управление.
Организационната структура на дружеството е от 
линейно-функционален тип: общото разпореждане 
с ресурсите и целеполагането влиза в задължени­
ята на линейните ръководители (ръководителите 
на дирекции), а управлението на процесите за 
постигане на поставените цели се възлага на 
функционалните звена (отдели и клонове). Тази 
структура съответства на спецификата на дейност­
та на дружеството, което извършва разнообразни 
икономически, технически и управленски дейности 
по хидромелиоративния фонд.
Количествени и качествено-структурни харак­
теристики на персонала
По данни от „Напоителни системи“ – ЕАД, към 
15.12.2010 г. в него работят 2083 души, разпреде­
лени в 21 клона и в централното управление, в 
което работят 40 души. 
Наблюдава се трайна тенденция към намаля­
ване на числеността на персонала на дружеството, 
като след 1991 г. той е намалял над 2,5 пъти. Това 
се дължи на редица причини, основните от които 
са свиване на дейността и ниското заплащане. 
Средната брутна работна заплата през 2009 г. е 
била 396 лв., като в някои клонове тя изостава от 
годишния осигурителен доход за страната. Ниските 
равнища на възнаграждения се дължат на небла­
гоприятното финансово състояние на дружеството, 
което не изпълнява изискванията за икономически 
и финансов растеж. Персоналът е достатъчен в 
количествено отношение, но не може да се на­
прави извод доколко той е оптимален, тъй като 
липсват данни за обема на извършената работа, за 
наличната и годната за ползване инфраструктура 
(последната инвентаризация е от 1999 г.). 
Ръководният персонал е 11 %, което е в рамките 
на обичайните стойности предвид структурата на 
дружеството и големия брой на клоновете.
В централното управление 35 души (88 %) са 
с висше образование и 5 (12 %) със средно обра­
зование. Делът на ръководния персонал е 25 %. 
Възрастовата структура на персонала в централното 
управление е добра, като 40 % са на възраст под 
40 години, докато в клоновете този дял е 16 %. 
В общата администрация работят 22 % от пер­
сонала, което е относително висок дял. Приетата 
организационна структура създава предпоставки за 
такъв висок дял на администрацията. Обособени са 
четири дирекции, три от които изпълняват общи 
и административни функции – финансова, правна 
и административна дирекция. Специализираните 
функции се изпълняват от състава на една техни­
ческа дирекция с три отдела.
Общо за дружеството броят на специалистите 
с висше образование е около 16 %, със средно 
образование е 56 % от персонала, а останалите 
28 % са работници с по-ниско образование.
Силно намалява числеността на хидромели­
ораторите и общо на специалистите по води. По 
мнение на някои от интервюираните лица към 
по-горе посочените причини може да се добави и 
честата смяна на ръководните лица, което води и 
до смяна на технически специалисти. Дружеството 
изпитва сериозна потребност от квалифициран 
персонал както в централното управление, така 
и особено в клоновете. Има незаети щатни длъж­
ности поради липса на кандидати с подходяща 
квалификация и ниско възнаграждение.
Професионално развитие на персонала
Повишаването на квалификацията на слу­
жителите е на незадоволително равнище. Като 
основна причина за това се посочва липсата на 
финансови средства. 
Липсва целенасочена политика и планове за 
развитие на персонала. Обучението се ограничава 
само до задължителното, което трябва да бъде 
проведено съгласно нормативната база – обучение 
по здравословни и безопасни условия на труд, обу­
чение по безопасност на електрическо напрежение 
до 6 KW за работещите с високо напрежение и 
обучение на енергетици за издаване на сертификат. 
Оценка на вътрешната организация на работа 
и на материално-техническата осигуреност
Вътрешни правила и процедури
Анализът на набраната информация за дейността 
на дружеството през последните години позволява 
да се направи оценката, че дружеството не е упра­
влявано по начин, който осигурява добро изпъл­
нение на вменените му функции. Това се отнася